बंशीधर नगर(गढ़वा) : नगर पंचायत क्षेत्र के वार्ड नम्बर 2 के चेचरिया ग्राम में लगभग 200 लाभुकों के बीच प्रधानमंत्री जन आरोग्य योजना के तहत आयुष्मान बीमा का गोल्डन कार्ड का वितरण नगर पंचायत उपाध्यक्ष लता देवी और विधायक प्रतिनिधि अशोक सेठ तथा वार्ड पार्षद शकील अहमद उर्फ गुल्लू ने संयुक्त रूप से किया। इस मौके पर नगर पंचायत उपाध्यक्ष लता देवी ने कहा कि केंद्र व राज्य सरकार ने गरीबों के लिए पांच लाख रुपए का स्वास्थ्य बीमा किया है जिसके तहत गोल्डन कार्ड प्राप्त कर लाभुक अपने परिवार के किसी सदस्य का इलाज देश के किसी भी निबंधित अस्पतालों में मुफ्त करा सकते हैं। विधायक प्रतिनिधि अशोक सेठ ने कहा कि अब कोई भी व्यक्ति पैसा के अभाव में इलाज से वंचित नही रहेगा। इस प्रधानमंत्री जन आरोग्य योजना के तहत आयुष्मान बीमा का गोल्डन कार्ड के द्वारा रांची के अच्छे से अच्छे 19 अस्पताल में इलाज करा सकते हैं। इस मौके पर सहिया कुंती देवी मुन्ना खान आजाद खान सहित बड़ी संख्या लोग उपस्थित है।